b'\n_START_ARTICLE_\nRichard Gere\n_START_SECTION_\nZgodnje \xc5\xbeivljenje\n_START_PARAGRAPH_\nGereov o\xc4\x8de, Homer George Gere, je bil zavarovalni\xc5\xa1ki agent, njegova mati, Doris Anna Tiffany, pa gospodinja. Ima tri sestre in enega brata. Leta 1967 je Gere maturiral na srednji \xc5\xa1oli North Syracuse Central High School, kjer je pokazal popolnost pri gimnastiki in glasbi - igral je trobento.\n_START_SECTION_\nFilmska kariera\n_START_PARAGRAPH_\nNjegova prva ve\xc4\x8dja vloga je bila v izvirni londonski gledali\xc5\xa1ki izvedbi Briljantine leta 1973. V sredini sedemdesetih let je za\xc4\x8del nastopati v hollywoodskih filmih, in sicer je imel stransko vlogo v seksualnem trilerju Iskanje g. Goodbara (1977) in glavno vlogo v filmu iz leta 1978, Bo\xc5\xbeanskih dnevih. Njegova filmska kariera se je razcvetela v letu 1980 z uspe\xc5\xa1nim filmom Ameri\xc5\xa1ki \xc5\xbeigolo, ki mu je sledila \xc5\xa1e ve\xc4\x8dja uspe\xc5\xa1nica iz leta 1982 - romanti\xc4\x8dna drama \xc4\x8castnik in gentleman. Slednja je ustvarila ve\xc4\x8d kot 100 milijonov ameri\xc5\xa1kih dolarjev dobi\xc4\x8dka. Posledi\xc4\x8dno je Gere postal prvi mo\xc5\xa1ki, ki je bil na naslovnici revije Vogue._NEWLINE_Gereova kariera v 80 letih je vsebovala tako velike filmske uspe\xc5\xa1nice kot tudi polome. Po filmih Notranje zadeve in velikanski uspe\xc5\xa1nici \xc4\x8cedno dekle v letu 1990, je Gere nastopil \xc5\xa1e v nekaj cenjenih in dobro sprejetih filmih. Med drugim v naslednjih: Sommersby (1993), Izvirni strah (1996) ter Pobegla nevesta (1999), v katerem je nastopil v dru\xc5\xbebi soigralke iz \xc4\x8cednega dekleta, Julie Roberts. Revija People ga je razglasila za \xc2\xbbnajbolj seksi \xc5\xbeive\xc4\x8dega mo\xc5\xa1kega leta 1999\xc2\xab._NEWLINE_Leto 2002 je bilo za Gerea pomembno leto, saj je nastopil v treh izrednih filmih: Mothmanova prerokba, srhljivi triler, ki je prejel dobre ocene kritikov, Nezvesta in filmska priredba Chicaga. Za zadnji film je prejel zlati globus v kategoriji \xc2\xbbNajbolj\xc5\xa1i igralec v komediji ali muzikalu\xc2\xab. Leta 2004 je sledila uspe\xc5\xa1na plesna drama Zaple\xc5\xa1iva, manj uspeha med gledalci pa je po\xc5\xbeel film iz naslednjega leta Beseda za besedo._NEWLINE_Julija leta 2006 je skupaj z Jessejem Eisenbergom in Terrencem Howardom za\xc4\x8del snemati film Pomlad v Bosni, komi\xc4\x8dni triler, v katerem je Gere igral novinarja iz Bosne. Film je na spored kinematografov pri\xc5\xa1el v letu 2007. Istega leta je zaigral tudi v filmu Bob Dylan: 7 obrazov.'